**Læsetips fra Læsekreds til Læsekreds  
Vejle Bibliotek, 2016**

**Aidt, Naja Marie:** Sten, saks, papir. - 382 sider  
Thomas' far er død og ved oprydningen finder han et papir med oplysninger, der sætter familien under pres.

**Backman, Fredrik:** Britt-Marie var her. - 380 sider  
Britt-Marie er 63 og forlader efter 40 års ægteskab sin mand. Hun ender i en lille flække, hvor hun trods sin bedrevidenhed og sit rengøringsvanvid falder til og faktisk gør en forskel.

**Barfoed, Niels:** Benedicte. - 300 sider  
Om Benedicte Hergels liv og skæbne herunder ægteskabet med Louisianas stifter Knud W. Jensen, hendes ulykkelige forelskelse i sin mands bedste ven, digteren Thorkild Bjørnvig, hendes bekendtskab med Karen Blixen og indblik i det toneangivende miljø omkring det litterære tidsskrift Heretica.  
  
**Bengtsson, Jonas T.:** Aminas breve. - 263 sider  
Efter fire års indlæggelse kommer den skizofrent paranoide Janus ud med det formål at finde ud af, hvorfor hans tyrkiske veninde Amina ikke længere skriver til ham.

**Brask, Morten:** Havet i Theresienstadt. - 266 sider  
Daniel Faigel bliver deporteret til Theresienstadt under 2. verdenskrig, hvor han både møder kærligheden og mindes sin traumatiske barndom.  
  
**Buck, Pearl S.:** Østenvind – vestenvind. - 170 sider  
En ung kineserindes dagbog om sit barndomshjem og sit ægteskab med en europæiseret kineser.   
  
**Buk-Swienty, Tom:** Kaptajn Dinesen: Ild og blod. - 507 sider  
Om den unge Wilhelm Dinesens opvækst på Katholm Gods, hans vilde færd fra slaget ved Dybbøl den 18. april 1864 til de store europæiske slagmarker som kaptajn i den franske hær i krigen mod Tyskland 1870-1871 og som øjenvidne til borgerkrigen, Pariserkommunen.

**Doerr, Anthony:** Altdet lys vi ikke ser. - 557 sider  
Roman om den tyske soldat Werner, som er ekspert i at opspore radiotransmission, den blinde franske pige Marie-Laure, og eftersøgningen af en uvurderlig juvel under 2. verdenskrig.   
  
**Einar Már Gudmundsson:** Universets engle. - 221 sider  
Psykologisk skildring af en skizofren ung mands ensomme tilværelse, hans lammende familietraumer, de få møder med lykken og hele hans oplevelse af virkeligheden som splintret og vanvittig.   
  
**Elton, Ben:** To brødre. - 609 sider  
To drenge, en arier og en jøde, fødes som brødre på den samme dag i Berlin. I begyndelsen har deres oprindelse ingen betydning, men efterhånden som den politiske agenda ændrer sig, bliver de tvunget til en række fatale beslutninger.

**Elton, Ben:** I kamp mod tiden. - 393 sider  
I år 2025 har den tidligere elitesoldat Hugh "Guts" Stanton mistet sin familie under tragiske omstændigheder og ønsker ikke selv at leve videre. En mystisk organisation giver ham tilbuddet om at rejse tilbage i tiden, forhindre mordet på ærkehertug Franz Ferdinand og derved forhindre første verdenskrig. Men kan man bare ændre på historien?   
  
**Eric, Caspar:** 7/11. - 125 sider  
Digte der som et reality tv-show, og i et kreativt og evigt tvivlende flow, følger en person der er ung og bosidende i København. Digtene handler om op- og nedture, kærlighed, lykke, stoffer, hashtags, internettet og sociale medier.

**Ferrante, Elena:** Min geniale veninde. – 384 sider  
Elena og Lila vokser op i et fattigt voldeligt kvarter i Napoli i 1950'erne. De skiller sig ud ved deres intelligens, og selv om drømmen om en bedre fremtid fører dem i forskellige retninger, udvikles deres venskab hele tiden.

**Foer, Jonathan Safran:** Ekstremt højt & utrolig tæt på. – 348 sider  
Oscar mister sin far ved tvillingetårnenes kollaps i New York 11. september 2001. En efterladt nøgle sender ham rundt i byen for at finde låsen, der måske giver mere indsigt i farens liv.

**Genova, Lisa:** Stadig Alice. - 318 sider  
Alice er professor ved Harvard og får som 50-årig konstateret Alzheimers sygdom. Vi følger, også fra Alice's synsvinkel, omverdenens reaktion og hendes egen angst og tiltagende mentale opløsning. Alice's sygdom får dog også familien til at samles i kærlighed om hende.

**Grønlykke, Maria:** Sølvmanden. - 229 sider  
William Dahl er drømmer og samler. Pligten gør ham til sølvvarefabrikant, men han føler sig bestandig udenfor, især da han erkender sin homoseksualitet. Som gammel bliver han provinsbyens æresborger og spørger sig selv: Hvad nåede jeg egentlig?

**Guillou, Jan:** Brobyggerne. - 547 sider  
Brødrene Lauritz, Sverre og Oscar fra Bergen er store tekniske begavelser, der i 1901 som nyuddannede ingeniører og verdensmænd er fulde af tro på fremtiden og på teknikkens landvindinger. Men kærligheden spiller dem et puds, og første verdenskrig vender op og ned på alting.   
  
**Hamberg, Emma:** Hjerter i brand. - 486 sider  
Tessan knokler med at istandsætte stationsbygningen i Rosengädda, hvor hun vil indrette restaurant. Hun får hjælp af den deprimerede brandinspektør Johnny, men til en fest møder de den velhavende Rafael og rodes ind i et trekantsdrama, der truer deres venskab.   
  
**Hansen, Jens Chr.:** Stine Bosse: Det handler om at turde. - 288 sider  
Portræt af erhvervskvinden Stine Bosse, topchef i forsikringsselskabet TrygVesta.   
  
**Hansen, Martin A.:** Løgneren. - 184 sider  
En lærer på en lille dansk ø gør i nogle dagbogsoptegnelser op med sit eget liv og sit forhold til øens befolkning.   
  
**Harman, Patricia:** Jordemoderen fra Hope River. - 366 sider  
Den unge jordemoder Patience lever et nøjsomt og arbejdsomt liv i USA i starten af 1930'erne og hjælper mange børn til verden både hos rige og fattige.  
  
**Helle Helle:** Ned til hundene. - 157 sider  
Fortælleren har forladt sin mand og møder tilfældigt Putte og John, som hun nærmest flytter ind hos. Alt virker tilsyneladende harmonisk, men alligevel mærkes en udefinerbar smerte under idyllen og hjælpsomheden.  
  
**Hislop, Victoria:** Øen. - 504 sider  
25-årige Alexis rejser fra London til Kreta, som er hendes mors barndomsø. Det bliver en rejse tilbage til tragisk familiehistorie, som står i skyggen af spedalskhed og lidenskab. Hvorfor har moderen aldrig fortalt noget om sine dramatiske familieforhold?   
  
**Hornby, Simonetta Agnello:** Mandelplukkersken. - 259 sider  
På et lille siciliansk gods dør den dominerende husholderske Manne og efterlader sig mange spørgsmål: hvilke hemmeligheder gav hende magt, hvor stor formue efterlod hun sig - og hvad med mafiaforbindelsen?  
  
**Hotakainen, Kari:** Guds ord. - 313 sider  
En direktør i et finanseringsfirma kører fra Lapland til Helsinki for at give sit første tv-interview. Jaguaren styres af hans fars gamle chauffør, der har en økonomisk interesse i, hvad direktørren vil sige til medierne.

**Høeg, Peter:** Effekten af Susan. - 330 sider  
Susan har en særlig evne, der får folk til at være oprigtige. Denne evne må i brug, da hun og hendes familie bliver pålagt at finde tidligere medlemmer af en fremtidskommission og dens forudsigelser - en betændt og dødsensfarlig opgave.   
  
**Jacobsen, Roy:** De usynlige. - 215 sider  
Ingrid vokser op på en lille isoleret ø i Nordnorge, hvor naturen råder, og hvor der skal arbejdes hårdt for eksistensen.   
  
**Jacobsen, Roy:** Vidunderbarn. - 238 sider  
Varm og sørgmunter fortælling fra Oslo om den 11-12 årige dreng Finn, hvis ellers så trygge liv alene sammen med sin mor får flere og flere sprækker, da Finn pludselig får en halvlillesøster, som tillige flytter ind.  
  
**Jensen, Carsten:** Vi, de druknede. - 693 sider  
En beretning om 4 generationer af sømænd fra skipperbyen Marstal i det 19. århundrede, som satte livet på spil på verdenshavene, og om konsekvenserne for de efterladte.   
  
**Jessen, Ida:** Børnene. - 318 sider  
Fraskilte Solvej flytter til Hvium - og datteren, der bor hos faren. Solvej giver stof til sladder i landsbyen, selvom hun som sundhedsplejerske hjælper mange og ser mange ting. Men som altid rammes børnene hårdest.

**Jón Kalman Stefánson:** Himmerige og helvede. - 210 sider  
En poetisk skæbnefortælling om naturens kræfter og livets store spørgsmål. Historien foregår for hundrede år siden på vestkysten af Island på en isoleret fiskeplads inde i en lille fjord omgivet af høje fjelde. Drengen og hans ven Bardur ror sammen med fire andre mænd ud i en åben fiskebåd en mørk og iskold martsnat for at fiske torsk langt ude på fjorden.   
  
**Jungersen, Christian:** Du forsvinder. - 464 sider  
Mias mand, privatskolelederen Frederik, får konstateret en hjernesvulst og ændrer fuldstændigt personlighed. Da det viser sig, at han har bedraget skolen for millioner, går Mia ind i kampen for at få ham frikendt. Hun bliver i tvivl om, hvad der er hans egentlige personlighed.  
  
**Kløvedal, Troels:** Den tynde hud. - 257 sider  
Forfatterens erindringer fra en omskiftelig barndom og opvækst.  
  
**Knausgaard, Karl Ove:** Min kamp. - 487 sider  
Selvbiografisk roman med nærgående beskrivelse af at vokse op og blive til i en sammensat verden med udgangspunkt i faderens død og hovedpersonens selvrealisering som forfatter.

**Kristin Marja Baldursdóttir:** Fra hus til hus. - 305 sider  
Den arbejdsløse Kolfinna er efter bruddet med sin kæreste flyttet hjem til sin mor. For at skaffe penge begynder hun at gøre rent hos fire mennesker, som på hver deres måde får stor indflydelse på hende og hendes liv.  
  
**Leine, Kim:** Profeterne i Evighedsfjorden. - 525 sider  
Den unge norsk-danske præst Morten Falck rejser i 1787 til Sukkertoppen i Grønland for at missionere. Mange voldsomme oplevelser venter ham, og efterhånden geråder han i tvivl om sig selv og sit virke.   
  
**Lenz, Siegfried:** Tysktime. - 402 sider  
Mange år efter genoplever en ung mand sin uløselige konflikt mellem pligten til at adlyde sin far og pligten til at hjælpe et uskyldigt offer for nazismen.

**Louis, Édouard:** Færdig med Eddy Bellegueule. - 219 sider  
Selvbiografisk fortælling om Eddy Bellegueule der ikke er som de andre drenge i den lille nordfranske flække, hvor han vokser op. Hans eneste chance er enten at prøve at passe ind eller at rejse væk.   
  
**Mankell, Henning:** Italienske sko. - 284 sider  
Frederik Welin er pensioneret og bor i vrissen, selvvalgt isolation på en lille ø. Hans liv ændres totalt, da en gammel kæreste dukker op.

**Moyes, Jojo:** Mig før dig. - 438 sider  
Servitricen Lou må modvilligt tage jobbet som personlig hjælper for Will, der er lam i stort set hele kroppen og som har meget svært ved at acceptere sit nye liv. De kommer dog begge til at forandre hinandens liv for altid.

**Murakami, Haruki:** Kafka på stranden. - 459 sider  
I nutidens Japan forenes to skæbner tilfældigt: den unge Kafka Tamura, en intellektuel, der føler sig hjemme i et bibliotek og den gamle Nakata, en analfabet, der elsker naturen og kan tale med katte. Ved mødet genopstår deres historier på magisk vis.   
  
**Nordberg, Jenny:** De forklædte piger fra Kabul. - 371 sider  
Ud fra forskellige pigers og kvinders beretninger, fortælles historien om pigers vilkår i Afghanistan. Om begrebet "bacha posh", der betyder "klædt som dreng", altså piger, der vokser op forklædt som drenge, som ændrer livet fundamentalt til det bedre.

**Oksanen, Sofi:** Renselse. - 359 sider  
Den gamle estiske bondekone, Aliide finder det unge traffickingoffer, Zara, livløs på sin gårdsplads. Forbindelserne mellem de to kvinder afdækkes langsomt, og en tragisk familiehistorie tilbage fra Sovjettiden om at miste sin frihed og sin krop, åbenbares.   
  
**Olsson, Linda:** Det gode i dig. - 221 sider  
Marion bor alene på New Zealand, men mødet med drengen Ika får fortrængte minder frem i lyset. Drengen bliver mishandlet og det får Marion til at tænke på sin egen forfærdelige barndom, der indebar en tragisk adskillelse fra hendes elskede lillebror.   
  
**Ondaatje, Michael:** Kattens bord. - 302 sider  
Erindringsroman om den 11-årige dreng Michael, der i 1954 foretager en 21 dage lang sørejse fra det daværende Ceylon til England. Rejsen bliver en sand opdagelsesrejse, der får stor betydning for hans voksne liv.

**Pilgaard, Stine:** Lejlighedssange. - 217 sider  
En ung kvinde flytter med sin kæreste ind i en andelslejlighed i Århus. Hun laver lejlighedssange og kommer derigennem tæt på de andre beboere i foreningen. Med humor fortæller hun om skæbner og møder i dagligdagen.

**Plambeck, Dy:** Mikael. - 266 sider  
Becky rejser som journalist til Afghanistan for at følge de danske soldaters hverdag. Hun knytter sig til Jan, som må hjemsendes i hårdt kvæstet tilstand, og til Mikael, som under en tur til Sardinien bliver hendes kæreste. Krigen mærker uafvendeligt både soldaterne og dem, der elsker dem.

**Pontoppidan, Henrik:** De dødes rige. – 726 sider  
Samfunds- og kærlighedsroman med pessimistisk syn på mennesker og politik i det danske demokrati efter systemskiftet i det 20. århundredes første årti.

**Rahimi, Atiq:** Den tålmodige sten. - 136 sider  
En afmægtig kvinde i det krigshærgede Afghanistan våger tålmodigt oversin koma-liggende mand. Hun betror ham sine tanker om ægteskabet, børnene og hverdagen, men også om dét forhold, hun får til en tilfældig soldat.

**Riebnitzsky, Anne-Cathrine:** Forbandede yngel. - 329 sider  
På baggrund af søsterens selvmordsforsøg fortæller soldaten Lisa om sin barndom. Lisa voksede op på en gård hos sine destruktive forældre, en voldelig far og en maniodepressiv mor, og tre søskende.  
  
**Rifbjerg, Klaus:** Nøleren. - 225 sider  
En 70-årig pensioneret litteraturprofessor får stjålet et maleri, som forestiller hans tidligere ven kunstmaleren Nikolaj Værn. Tyveriet får ham til at tænke deres lange venskab igennem og dermed det meste sit liv fra skolestart i 1930'erne, ungdom i 1950'erne, de midaldrendes tackling af ungdomsoprøret, alderdommen og ægteskabet med Aline.  
  
**Romer, Knud:** Den som blinker er bange for døden. - 176 sider  
Selvbiografisk roman om en opvækst i Nykøbing Falster i 1960'erne, som var præget af mobning og social isolation på grund af, at moderen var tysker.  
  
**Saint-Exupéry, Antoine de:** Den lille prins. - 89 sider  
Eventyrfortælling om forfatterens møde med den lille prins fra en fjern planet.   
  
**Smærup Sørensen, Jens:** Mærkedage. - 408 sider  
Slægtsroman om de to førende familier i landsbyen Staun fortalt gennem en konfirmation i 1934, et sølvbryllup i 1967 og en 60-års fødselsdag i 2003.  
  
**Strout, Elizabeth:** Olive Kitteridge. - 374 sider  
13 sammenhængende fortællinger der, med udgangspunkt i en lille by i New England, Maine, og den pensionerede lærerinde Olive Kitteridge, griber ind i hinanden og tilsammen danner et gribende portræt af tilværelsen og dens forviklinger og muligheder.

**Thompson, Anne:** De hengivne. - 444 sider  
Paul og Mette Gauguins veje skilles da Paul i 1885 vælger at rejse til Paris for at forfølge sine kunstneriske ambitioner og efterlader kone og fem børn i København. Et stærkt portræt af en selvstændig og utraditionel kvindes udfordring; kærligheden til en kompromisløs kunstner.   
  
**Thorup, Kirsten:** Tilfældets gud. - 314 sider  
Ana er velhavende dansk karrierekvinde, som går ned med stress. Hun forsøger at finde en mening med sit eget liv ved at sponsere en uddannelse for en ung gambiansk kvinde, men projektet går helt galt.  
  
**Uthaug, Maren:** Og sådan blev det. - 205 sider  
En ung pige tvinges væk fra sin samiske verden og skal nu vokse op i Sønderjylland. Hele livet føler hun sig fremmedgjort og tager derfor som voksen tilbage til barndommens land for at finde familie.  
  
**Walls, Jeanette:** Glasslottet. - 389 sider  
Jeannette Walls, en kendt amerikansk journalist, fortæller om sin barndom og opvækst med en alkoholisk og genial far og en mor, som var kunstner. Familien var hjemløs og omrejsende og først som teenager kunne forfatteren sammen med sine søskende bryde ud af familien og starte på et normalt liv med skolegang og uddannelse.

**Westö, Kjell:** Luftspejling 38. - 398 sider  
Mathilda Wiik er sekretær hos advokaten Claus Thune. En dag hører hun en stemme på advokatkontoret, som vækker ubehagelige minder hos hende. Hvordan kan hun tage hævn?   
  
**Williams, John:** Stoner. - 302 sider  
Husmandssønnen William Stoner fra Missouri, USA, bliver i 1910 sendt på landbrugsskole men vælger litteraturens verden, bliver universitetslærer, og vender ikke senere tilbage til forældrenes gård.